דודו זכאי

דודו זכאי (נולד ב-10 במרץ 1949) הוא זמר וחבר קיבוץ דליה ששר משירי ארץ ישראל ושזכה לפופולריות רבה בשנות ה-70. זכאי נולד בקיבוץ עין השופט לצבי (השק), יליד לומז'ה שבפולין וריבה (רבקה), ילידת פולונה שבאוקראינה. בצבא שירת בלהקת פיקוד מרכז. כשפורקה הלהקה היה זכאי בין מקימי צוות הווי חטיבת הצנחנים. אחרי שחרורו מהצבא עבר זכאי לקיבוץ דליה, עבד במטעים והשתתף בערבי שירה ומופעים של חברי קיבוצים. זכאי השתתף בסדרת המופעים המוזיקליים של בני ההתיישבות העובדת (בעיקר קיבוצים)ניחוחי חציר שהפיקה רשות השידור בשנות השבעים. בתחילת שנות השבעים של המאה העשרים החל שיתוף פעולה פורה בין זכאי לבין המלחין והפזמונאי שייקה פייקוב בין שיריהם המשותפים הידועים: "חייכי לי בשירים", "לחוף ירדן", "נפגשנו שוב", "עוד יהיה טוב בארץ ישראל" ו"שירי לי". בשנת 1975 הוציא זכאי את שני אלבומיו הראשונים "מישהו בא ואמר" ו"בשדה תלתן", שהוקדש לשירים עבריים ישנים בביצועים חדשים. בשנת 1977 הקליט יחד עם הזמרת נתנאלה את האלבום לילדים "הציפור הכחולה" - מיטב שירי אוריאל אופק לילדים. בשנת-1978 העלה את המופע "לקום בשש בבוקר" עם דורית ראובני בו בלטו שיר הנושא והדואט "לילות" שהלחין יאיר רוזנבלום למילותיו של יורם טהרלב. לאורך שנות השבעים היה זכאי משתתף קבוע בפסטיבל שירי הילדים, והופיע בפסטיבל ברציפות החל משנת 1974 ועד 1979. פעמיים הוא הגיע למקום השלישי (עם השירים "למה הגדולים לא לומדים מהקטנים" ו"יום הילד"). בין השירים הנוספים בביצועו: "ילדים מפריחים בלונים", "קבלי נא את השיר" ו"עוד יהיה טוב בארץ ישראל". בשנת 1981 הועלה המופע "שירים", שבו שר זכאי, בליוויה של להקת הג'אז אדמה חמה, שירים שאת חלקם כתב, בעיבודיו של אורי אופיר. בהמשך יצא אלבום משירי המופע, שהבולט ביניהם היה "מעבר לתכלת", שנכתב על ידי רחל שפירא וסשה ארגוב אחרי צאת האלבום יצא זכאי להפסקה ארוכה, שבמהלכה שימש כמזכיר קיבוץ דליה. בשנת 2000 יצא אלבומו "שיהיה בסדר", שכלל שירי אהבה חדשים שכל מילותיהם נכתבו על ידי אהוד מנור. בשנת 2003 יצא האוסף "השירים ההם", שכלל את מיטב הלהיטים של זכאי, ובשנת 2008 יצא אוסף נוסף בשם "עוד שירים", שכלל שני שירים חדשים שזכאי כתב והלחין בעצמו, "רוצה עוד משהו לאמר" ו"הופעה בעין השופט". בשנת 2013 שב זכאי להקליט שירים מקוריים. הוא הוציא את האלבום ״זמן לאהבה״, שכלל שירים שנכתבו במיוחד עבורו, וכן גרסאות כיסוי ל״שיר סיום״, ול״רסיסי שרב״. לאלבום גייס זכאי את שותפו הוותיק ליצירה, שייקה פייקוב, שכתב והלחין עבורו את השיר ״כבר מזמן לא כתבתי לך״. באלבום נכלל גם שירו של נתן אלתרמן, ״השיר הזר״, שהולחן לראשונה על ידי אורי קריב. כמו כן נכלל באלבום השיר ״בחיתוך הדיבור״, אותו כתב והלחין מתן זכאי, בנו של דודו, שבשנים האחרונות מופיע עמו, משתתף בנגינה בפסנתר ובשירה, ואף משמש כמנהל המוזיקלי של הופעותיו. מרבית שירי האלבום עסקו בחוויות אישיות ורומנטיות. בשנת 2019 הוציא זכאי את השיר "כמו שאת", שנכתב והולחן על ידי עילי בוטנר. בשנת 2023 יצא זכאי עם מופע משותף לו ולזמרת דורית ראובני, שותפתו לשירים 'לילות' ו'הללויה' זכאי נשוי ליעל ולהם שלושה ילדים. סגנונו המוזיקלי של זכאי וכן התכנים של שיריו הושפעו מאוד מהמקומות בהם גדל, ורבים מהם נכתבו על ידי בני התנועה הקיבוצית. שיריו הבולטים עוסקים באהבת הארץ, בחיי הקיבוץ ובעולמם של ילדים. לרבים משיריו חובר ריקוד עם. כיום שיריו הפכו לסמל לארץ ישראל הישנה והתמימה וזוכים להשמעות רבות בתוכניות רדיו שעוסקות בשירי ארץ ישראל. בין שיריו הידועים: "אלעד ירד אל הירדן", "ארץ", "ארץ ישראל יפה", "דרך ארץ השקד", "חייכי לי בשירים", "טוב לי בקבוץ", "לחוף ירדן", "מה עושים דגים בגשם", "נחל נערן", "נפגשנו שוב", "ציפורים", "שירי לי" ו"הנה מתחילה לה עוד שנה" שזכאי כתב והלחין. אתר האינטרנט הרשמי של דודו זכאי דודו זכאי, באתר שירונט דודו זכאי, באתר MusicBrainz (באנגלית) דודו זכאי, באתר Discogs (באנגלית) דודו זכאי, באתר סטריאו ומונו דודו זכאי, באתר MOOMA (בארכיון האינטרנט) ביוגרפיה אורי קציר, האיש מארץ השקד (אורכב 26.09.2007 בארכיון Wayback Machine), אפלטון זהר אליה, הוא ראה הכל פורח: לאן נעלם הזמר הג'ינג'י מהקיבוץ שהיה מלך שירי א"י, באתר Xnet‏, 18 באוגוסט 2017 דודי פטימר, ‏בקצב שלו: דודו זכאי, מכוכבי הזמר העברי, מציין 50 שנות קריירה, באתר מעריב אונליין, 18 במאי 2021 טוב לי בקיבוץ: שבת עברית חוגגת 75 לדודו זכאי, באתר מעריב אונליין, 8 במרץ 2024 דודי פטימר, ‏טוב לו בקיבוץ: בחזרה אל סיפורו של דודו זכאי, מהקולות הייחודיים בזמר העברי, באתר מעריב אונליין, 4 במרץ 2023